Isental i d-gemraɣ ɣef uṣerqes deg temnaḍt n Buzgan urzen aṭas ɣer weqcic, imi timetti taqbaylit tefka-as azal d lɛeza tameqqrant dɣa dayen i yeǧǧan tayemmat ad tesefru fell-as s waṭas ugar n teqcict. Deg ṣṣenf-agi n tmedyazt tayemmat tettawwi-d isental yemxalafen ilmend n usṭṭurec d usakki n llufan-is, deg-sen tettbegin-d ihulfan n lferḥ icebḥen d ussirem i as-tessaram i mmi-s.